
Text rozhodnutia
Súd: Krajský súd Bratislava Spisová značka: 6S/251/2014 Identifikačné číslo súdneho spisu: 1014201934 Dátum vydania rozhodnutia: 08. 01. 2015 Meno a priezvisko sudcu, VSÚ: JUDr. Judita Kokolevská ECLI: ECLI:SK:KSBA:2015:1014201934.1 Uznesenie Krajský súd v Bratislave v právnej veci žalobcu: Dubnický technologický inštitút v Dubnici nad Váhom, s.r.o., Dukelská štvrť 1404/613, 018 41 Dubnica nad Váhom, právne zastúpený: BAJO LEGAL, s.r.o., so sídlom Astrová 2/A, 821 01 Bratislava, proti žalovanému v I. rade: Agentúra Ministerstva školstva, vedy, výskumu a športu SR pre štrukturálne fondy EÚ, so sídlom Hanulová 5/B, 841 01 Bratislava a v II. rade: Ministerstvo školstva, vedy, výskumu a športu Slovenskej republiky, so sídlom Stromová 1, 813 30 Bratislava, v konaní o preskúmanie zákonnosti rozhodnutia žalovaného a o odklade vykonateľnosti, takto r o z h o d o l : Krajský súd v Bratislave o d k l a d á vykonateľnosť rozhodnutia žalovaného v I. rade a to Žiadosť o vrátenie - Výzva na zaplatenie č. spisu P2012/2014-062, č. záznamu A 37895/2014-062 zo dňa 18.9.2014 v spojení so Správou o zistenej nezrovnalosti č. N21400179/S01 zo dňa 26.2.2014 a Žiadosťou o vrátenie finančných prostriedkov projektu 26110230011/Z02 zo dňa 26.2.2014 v časti, ktorými bola žalobcovi uložená povinnosť vrátiť poskytnutý finančný príspevok vo výške 65 768,53 eur do 9.10.2014, a to až do právoplatnosti rozhodnutia súdu vo veci samej. o d ô v o d n e n i e : Žalobou doručenou Krajskému súdu v Bratislave dňa 19.11.2014 sa žalobca domáhal preskúmania zákonnosti rozhodnutia žalovaného v I. rade a to Žiadosť o vrátenie - Výzva na zaplatenie č. spisu P2012/2014-062, č. záznamu A 37895/2014-062 zo dňa 18.9.2014 v spojení so Správou o zistenej nezrovnalosti č. N21400179/S01 zo dňa 26.2.2014 a Žiadosťou o vrátenie finančných prostriedkov projektu 26110230011/Z02 zo dňa 26.2.2014 ako aj zrušenia rozhodnutia žalovaného v II. rade, a to Žiadosť o vrátenie - Výzva na zaplatenie č. spisu P2012/2014-062, č. záznamu A 37895/2014-062 zo dňa 18.9.2014 v spojení so Správou o zistenej nezrovnalosti č. N21400179/S01 zo dňa 26.2.2014 a Žiadosťou o vrátenie finančných prostriedkov projektu 26110230011/Z02 zo dňa 26.2.2014. Žalobca sa domáhal odkladu vykonateľnosti z toho titulu, že postup žalovaného správneho orgánu v podobe vymáhania predmetnej finančnej sumy a prípadný výkon rozhodnutia môže mať pre žalobcu likvidačné následky. Podľa § 250c veta druhá OSP, na žiadosť účastníka môže predseda senátu uznesením vykonateľnosť rozhodnutia odložiť, ak by okamžitým výkonom napadnutého rozhodnutia hrozila závažná ujma. Súd na základe obsahu spisu konštatoval, že sú splnené podmienky pre postup podľa ustanovenia § 250c veta druhá O.s.p., nakoľko existuje predpoklad, že žalobca by mohol utrpieť závažnú ujmu na majetku, súd žiadosti žalobcu vyhovel a uznesením bola odložená vykonateľnosť napadnutého rozhodnutia až do právoplatnosti rozhodnutia súdu o podanej žalobe. Poučenie: Proti tomuto uzneseniu odvolanie nie je prípustné.

